Ջուլիանա Մարգուլիս

Ջուլիանա Մարգուլիս (, ), ամերիկացի դերասանուհի։

Կենսագրություն 
Ջուլիանան երեք քույրերից կրտսերն էր Ֆրանչեսկա Մորգուլիսի՝ բալետի պարուհի և պարարվեստի ուսուցչուհի, և Պոլ Մարգուլիսի՝ գովազդային տեքստերի հեղինակի ընտանիքում։ Երեխա ժամանակ ապագա դերասանուհին ընտանիքի հետ թափառում էր տեղից տեղ, բնակություն հաստատելով մեկ Ֆրանսիայում, մեկ Նյու Յորքում, մեկ Անգլիայում։ Նրա ծնողները հանդիսանում էին Արևելյան Եվրոպայից հրեա գաղթականների երեխաներ։

Ժամանակին Ջուլիանան սովորում էր Green Meadow Waldorf School դպրոցում, իսկ այնուհետև ընդունվում է High Mowing School ավագ դպրոցը։ Եվս որոշ ժամանակ անց, նա դառնում է Sarah Lawrence College քոլեջի ուսանողուհի, որն ավարտելուց հետո արժանանում է հումանիտար գիտությունների բնագավառում բակալավրի աստիճանի։ Հենց այդ ուսումնական հասատատությունում ապագա դերասանուհին մասնակցություն էր ունենում ուսանողական բեմադրություններում։

Քոլեջում ուսումն ավարտելուց հետո Ջուլիանան ընդունվում է The Acting Studio-ի նյու յորքյան ստուդիան, որտեղ ուսուցանում էր դերասանական վարպետության նրբությունները։

Առաջին անգամ նկարահանվել է «Հանուն արդարության» ֆիլմում, որտեղ խաղացել է անբարոյական կնոջ կերպար։ 1994 թվականին սկսնակ դերասանուհին քասթինգ է անցնում և սկսում է նկարահանվել «Շտապ Օգնություն» հանրահայտ հեռուստատեսային սերիալում։

2000 թվականին դերասանուհին լքում է «Շտապ Օգնություն» սերիալը և սկսում է պարբերաբար խաղալ թատրոնում, ինչպես նաև նկարահանվում է աննշան դրվագներում այլ հեռուստատեսային ֆիլմերում։

2009 թվականին խաղում է գլխավոր դերերից մեկը «Սիթի Այլենդ» ֆիլմում։

2009 թվականից մինչ այժմ գլխավոր դեր է խաղում «Լավ կին» սերիալում, որի համար նա երկու անգամ արժանանում է «Էմմի» մրցանակի «Լավագույն դրամատիկական դերասանուհի» անվանակարգում։

2015 թվականի մայիսին Հոլիվուդի փառքի ծառուղիում բացվում է Ջուլիանա Մարգուլիսի աստղը։ Նա դառնում է 2550-րդ մարդը Լոս Անջելեսի հանրահայտ ծառուղիում։

Անձնական կյանք 

Ջուլիանա Մարգուլիսը 12 տարի հանդիպել է Ռոն Էլդարդի հետ, ում հանդիպել էր դերասանական դպրոցում 1991 թվականին։ Զույգը բաժանվում է 2003 թվականին։

2007 թվականի նոյեմբերի 10-ին Ջուլիանան ամուսնանում է Քեննեթ Լիբերտալի որդի, փաստաբան Կիտ Լիբերտալի հետ, Լենոքսում, Մասաչուսեթս։ Մեկ տարի անց Ջուլիանան ունենում է որդի՝ Կիրան Լինդսեյ Լիբերտալ։ Այժմ զույգը բնակվում է Մանհեթենում, Նյու Յորք։

Ֆիլմագրություն

Մրցանակներ և անվանակարգումներ

Ծանոթագրություններ

Արտաքին հղումներ 
 
 Ջուլիանա Մարգուլիսը Emmys.com կայքում

1966 ծնունդներ
Հունիսի 8 ծնունդներ
Ամերիկացի դերասաններ
Ամերիկացի կինոդերասանուհիներ
Հոլիվուդյան փառքի ծառուղի
Ամերիկացի հեռուստատեսային դերասանուհիներ
«Ոսկե գլոբուս» մրցանակի դափնեկիրներ